བོད་ཀྱི་གཞས་མ་མཚོ་སྐྱིད་ནི་མཛེས་ཤིང་ལྟ་ན་སྡུག་པའི་ཡུལ་ལྗོངས་ཀོང་པོ་རྒྱ་མདའ་རྫོང་ཁོངས་ཀོང་སྟོད་གནས་བཟང་བྲག་དཀར་ལྷ་ཆུའི་ཉེ་འདབས་ནས་འཚར་ལོངས་བྱུང་བའི་བོད་ཀྱི་གསར་བྱུང་གཞས་མ་ཞིག་ཡིན་ལ།ཁོ་མོ་ནི་ཆུང་དུས་ནས་གླུ་གཞས་སྒྱུ་རྩལ་ལ་དུངས་བ་ཟབ་མོ་ཞིག་ཡོད་རྐྱེན་རང་ལོ་༡༦སྟེང་ནས་རང་ཉིད་ཀྱི་དགའ་ཕྱོགས་གླུ་གཞས་སྒྱུ་རྩལ་གྱི་ལམ་བུར་ཞུགས་ནས།གནའ་དེང་གི་གླུ་གཞས་སྒྱུ་རྩལ་ཁག་ལ་རྒྱུས་ལོན་དང་འབད་བརྩོན་ལྷོད་མེད་གནང་བར་བརྟེན།རང་ཉིད་ཀྱི་ཆེད་བསྒྲིགས་བརྙན་འཁོར་༼བདེ་སྐྱིད་ཁྱིམ་ཚང་༽དང་༼རྟེན་འབྲེལ༽ཞེས་པ་གཉིས་བསྟུད་མར་སྤེལ་བས།ཡིད་དབང་འཕྲོག་པའི་སྒྱུ་རྩལ་དང་།མཛེས་ཤིང་སྡུག་པའི་ལང་ཚོ།སྙན་ཞིང་འཇེབས་པའི་སྐད་ངག་སོགས་མ་ཚང་བ་མེད་པའི་ཁོ་མོ་ལ་ནི་དོ་སྣང་དང་དགའ་ཞེན་བྱ་མཁན་ཇེ་མང་ནས་ཇེ་མང་དུ་ཕྱིན་ཏེ།ཁོ་མོའི་སྙན་པ་ནི་རི་ཀླུང་ནས་གཙང་པོ་དང་།རྩྭ་ཐང་ནས་གྲོང་ཁྱེར་སོགས་སུ་ཁྱབ་སྟེ་མཐར་ཀུན་གྱིས་དགའ་ཞེན་ཆེ་སའི་གླུ་མ་ཞིག་ཏུ་གྱུར།